Desember

Desember er 12. mánaði í árinum eftur tí gregorianska kalendaranum og ein av 7 mánaðum, sum hava 31 dagar.

Heitið á mánaðinum kemur av latínska orðinum decem, ið merkir tíggju. Desember var nevniliga tíggjundi mánaðin í gamla rómverska kalendaranum, har árið byrjaði 1. mars.

 Hendingar í desember 
 1. desember 1867 - Kunoyar kirkja verður vígd.
 1. desember 1918 - Ísland fær fullveldi, men verður partur av Danmark til 1944.
 1. desember 1955 - Afroamerikanska Rosa Parks gerst heimskend, tá hon noktar at geva sítt setur til ein "hvítan ferðandi" tá bussurin var fullur í Alabama, USA.
 2. desember 1971 – Abu Dhabi, Ajman, Fujairah, Sharjah, Dubai og Umm al-Quwain sameinast í Sameindu Arábisku Emiratinar.
 2. desember 1976 - Fidel Castro gerst forseti í Kuba.
 2. desember 1993 – Kolumbiski rúsevnakongurin Pablo Escobar verður skotin til bana.
 3. desember 1818 - Illinois gerst 21. statur USA.
 3. desember 2011 - Leingingin av flogbreytini á Vága Floghavn frá 1.200 m til 1.799 m er liðug.
 4. desember 1676 - Bardagin um Lund: Danski herurin leypur á Svøríki.
 4. desember 1954 - Tann fyrsta Burger King matstovan opnar í Florida.
 5. desember 1952 – Tjúkk toka leggur seg yvir London, blandast við luftdálkingini, og drepur í minsta lagi 12.000 fólk í vikunum og mánunum sum eftirfylgja.
 6. desember 1917 - Finnland fær fullveldi frá Russlandi.
 6. desember - tjóðardagur Finnlands
 7. desember 1856 - Haldarsvíkar kirkja verður vígd.
 7. desember 1941 - Skipið Sauternes, vanliga nevnt Jólaskipið, gongur burtur í Fugloyarfirði.
 7. desember 1941 - Japansk flogfør leypa uttan ávaring á amerikansku herflotastøðina Pearl Harbor á Hawaii í Kyrrahavinum. Hetta er beinleiðis atvold til, at USA fer upp í Seinna Heimsbardaga.
 7. desember 1995 - Dómkirkjan í Roskilde kemur upp á listan hjá UNESCO yvir mentanarskattirnar í heiminum.
 8. desember 1907 - Gustav V gerst kongur av Svøríki.
 8. desember 1974 - Fólkaatkvøða avtekur kongsvaldið í Grikkalandi.
 8. desember 1980 - John Lennon verður skotin til bana uttanfyri bústað sín í New York City.
 9. desember 1979 - Virusin Kopur (smallpox) verða staðfestur útdeyður. Hetta er fyrstu, og einastu ferð, tað eydnast at útrudda ein menniskjavirus.
 10. desember 1901 - Fyrsta Nobelvirðislønin verður veitt í Svøríki.
 10. desember 1936 - Edward VIII kongur av Bretlandi sigur frá sær trúnuna, fyri at kunna giftast Wallis Simpson.
 10. desember 1948 - Mannarættindayvirlýsingin verður samtykt av Sameindu Tjóðum.
 10. desember 1963 - Sansibar fær fullveldi frá Bretlandi.
 10. desember 2002 - Vágatunnilin letur upp.
 11. desember 1816 - Indiana gerst nítjándi statur USA.
 11. desember 1941 - Seinni heimsbardagi: Týskland og Italia melda kríggj ímóti USA, sum samstundis meldar kríggj aftur í móti somu londum.
12. desember 1911 - Delhi tekur yvir frá Calcutta sum høvuðstaður India.
12. desember 1932 - Í sambandi við umbygging verður Haldarsvíkar kirkja endurvígd.
12. desember 2007 - Vágaportalurin verður settur á stovn.
 25. desember - jóladagur

Bólkur:Mánaðir
Bólkur:Dagar